 Madaxweyne-ku-xigeenka Jamhuuriyadda Somaliland Mudane Cabdiraxmaan Cabdilaahi Ismaaciil Saylici oo hawshan daah-furay, ayaa tilmaamay in tallaabada Gaadiidka dawladda lagu tiro-koobayaa qaranka faaiidooyin badan u leeyahay, isla markaana, lagu kala saari doono xaaladaha ay ku sugan yihiin gaadiidka dawladdu iyo baahiyaha ay qabaan, waxaana isaga oo arrimahaas ka hadlaya uu yidhi,Waxaanu caddaynaynaa in maanta la bilaabay diiwaangelintii gaadiidka dawladda, iyada oo looga gol-leeyahay in la ogaado inta gaadiid rasmi ah ee qaranku leeyahay, wixii shaqaynaya iyo waxa aan shaqaynin, si xagga dhaqaalaha loogu xisaabtamo oo intii gaadiid dambe kharash la gelin lahaa gaadiidka qaranku haysto lagu xisaabtamo oo wixii la dayac-tiri karo la dayac-tiro, wixii khadka ka baxayna waddadii xaraashka ahayd la mariyo, waan sharci hore u jirey oo ay xukuumaddan cusubi qaadatay in la fuliyo. 